Document ID: /roh_data/filtered/fineweb-2-filterrobots_roh.jsonl.gz/14100

Simon Walter
Per Simon eri gia cun 14 onns cler ch’el veglia esser ina part dals pli gronds musicals dal mund. E cunquai ch’el n’è betg in grond fan dals Stadis Unids da l’America na restava betg bler auter che Londra. Avant 4 onns è el pia emigrà en la citad dals musicals e ha cumenzà a lavurar. Al cumenzament en pitschens, pli tard lura en in dals pli gronds musicals da Londra. Mo tge far sche siemis van en vigur?
Romina Dietrich
Avant 5 onns ha Romina ristgà il pass en il intschert. A l’entschatta ha ella frequentà intgins mais en ina scola d’englais e ha lura cumenzà a guardar per in job ed ina abitaziun. In job ha ella chattà, ma betg sco artista da effects spezials, sco ella avess siemià, mabain en in biro. Tuttina po ella ussa viver ses siemi bler meglier che en Svizra.
Fabio Hendry
Sco product designer consista il mintgadi da Fabio ord sviluppar products. El tschertga novas furmas da producziun cun novs materials. Inspiraziun chatta el a Londra, là saja il ambient da lavurar ideals. Blers contacts professiunals sa basan en la citad englaisa ed uschia na sa el betg sch’el pudess era lavurar sco product designer en Svizra.